# KDRS produksjonslinje trinnvis metode

## Produktmøte 2019.09.02

### Referat fra møtet:

#### 1. Velkomst og presentasjon av produktet

* Kort intro og presentasjon av Tor Eivind Johansen fra KDRS som produktsjef og av Siri Vetvik Faye-Lund som ny sjefsarkitekt etter Joachim Fugleberg.
* Tor Eivind presenterte produktet.
* Presentasjonen vil bli sendt til møtedeltakere og interessenter sammen med referatet når dette er ferdigstilt.

#### 2. Innspill, behov og ønsker fra deltakere

* Gode tilbakemeldinger: Metoden får mange gode tilbakemeldinger på at den er god og kostnadseffektiv i bruk
* Beskriv data!: Viktig å beskrive data godt for å kunne søke og gjenbruke senere.
* Decom: Verktøyet Decom ble diskutert og informert om. Verktøyet er utviklet i samarbeid mellom KDRS og Documaster og får gode anmeldelser i gruppen. Filen / malen lagres i Json enten lokalt eller i en felles sky så den kan deles.
* Malsettene: ikke en del av produktet i Forvaltningsforum, men det ble nevnt at deling og gjenbruk er veldig effektivt og arbeidsbeaprende.
* Lisensavgift: Det ble påpekt at det er en lisensavgift knyttet til bruk av Decom, men at dette var overkommelig og ikke et problem.
* Tilleggsarbeid: Det ble nevnt at en er nødt til å kontrollere at malbeskrivelsene passer det aktuelle systemet og eventuelt legge inn noe tilleggsinformasjon manuelt som en ikke får av Decom for det aktuelle systemet.
* Verktøy: SIARD Suite og Database toolkit ble nevnt som verktøy som ble brukt og likt.
* Uavhengighet: viktig å ikke bli avhengig av en enkelt leverandør, men slik det er nå kan en laste opp det en trenger på andre databaseplattformer
* Framtidig utvikling: Automatisering ble nevnt som et ønske og Tor Eivind bekreftet at de prøver å legget il rette for at dette kan realiseres i fremtiden.